Poštovani roditelji,

**Ugovori o uključivanju u program produženog boravka** za školsku godinu 2018./2019. **potpisivat će se, uz predočenje potrebne dokumentacije tijekom lipnja**:

* **Budući učenici prvih razreda** – **14.6., 15.6., 16.6.** prilikom upisa u uredu stručnih suradnica
* **Budući učenici drugih razreda** – **6.6.** u 18 sati na roditeljskom sastanku, **11.6.** od 11 do 13 sati u računovodstvu i od 16 do 18 sati u uredu ravnateljice, **13.6.** od 11 do 13 sati u računovodstvu i od 16 do 18 sati u uredu ravnateljice
* **Budući učenici trećih razreda** – **18.6.** od 11 do 13 sati u računovodstvu i od 16 do 18 sati u uredu ravnateljice, **19.6.** od 11 do 13 sati u računovodstvu

Prema Programu javnih potreba u osnovnom odgoju i obrazovanju Grada Zagreba za 2018. g. **prioritet pri uključivanju u produženi boravak** imaju:

- djeca čija su oba roditelja zaposlena ili dijete/djeca zaposlenoga samohranog roditelja, koji koriste pravo na novčanu pomoć u sustavu socijalne skrbi

- djeca invalida Domovinskog rata, ako je drugi roditelj zaposlen

- djeca s teškoćama u razvoju

- djeca bez roditelja ili zanemarenoga roditeljskog staranja

- djeca koja žive u teškim zdravstvenim i socijalnim uvjetima

- djeca koja primaju dječji doplatak.

**Ako se za uključivanje u produženi boravak prijavi veći broj učenika, a škola zbog ograničenih prostornih, kadrovskih i drugih organizacijskih uvjeta ne može povećati broj odgojno-obrazovnih skupina, prioritet pri uključivanju u produženi boravak škola utvrđuje na osnovi navedenih kriterija.**

Osnovne škole će utvrditi pravo na olakšice u plaćanju na temelju sljedećih dokaza:

1. dokaz o prebivalištu djeteta:

uvjerenje MUP-a o prebivalištu djeteta ili pisana privola roditelja da gradska školska ustanova može sama - preko nadležnog gradskog ureda provjeriti podatak o prebivalištu djeteta u evidenciji prebivališta i boravišta građana;

2. dokazi o samohranosti roditelja:

rodni list djeteta, smrtni list za preminulog roditelja/staratelja ili potvrda o nestanku drugog roditelja/staratelja ili rješenje Centra za socijalnu skrb o privremenom uzdržavanju djeteta;

3. dokaz o statusu osobe s invaliditetom i postotku invalidnosti:

rješenje o statusu invalida Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti;

4. dokazi o pravu na zajamčenu minimalnu naknadu:

rješenje centra za socijalnu skrb o pravu na zajamčenu minimalnu naknadu.

Ako roditelj, odnosno staratelj učenika ostvaruje olakšicu po više osnova, primjenjuje se jedna olakšica koja je za roditelja najpovoljnija.

Iznos sudjelovanja roditelja/staratelja učenika u cijeni programa produženog boravka utvrđuju osnovne škole na temelju dostavljene dokumentacije, a prije potpisivanja ugovora što ga osnovna škola sklapa s roditeljem/starateljem učenika za svaku školsku godinu.